laion/Wikipedia-Exotic huggingface dataset:
אדוארדו דה פיליפו

אדוארדו דה פיליפו (באיטלקית: Eduardo De Filippo; ‏24 במאי 1900 – 31 באוקטובר 1984) היה שחקן, מחזאי, תסריטאי, סופר ומשורר איטלקי, הידוע במיוחד בשל מחזותיו בשפה הנפוליטנית "נאפולי מיליונרית " ו"פילומנה מרטוראנו". דה פיליפו נולד בנאפולי למחזאי אדוארדו סקרפטה ולתופרת התלבושות לתיאטרון לואיזה דה פיליפו. הוא החל בקריירת המשחק בגיל חמש, ביחד עם אחיו פפינו ואחותו טיטינה הצטרף בצעירותו ללהקתו של אדוארדו סקרפטה. כעבור מספר שנים ששיחק בנפרד מאחיו ואחותו הם שבו והתאחדו בלהקת מולינארי, בה דה פיליפו התנסה גם כמחזאי, בשנת 1939. הקים ביחד עם אחיו ואחותו להקת התיאטרון ההומוריסטי הקרויה "בני דה פיליפו" ("Compania del Teatro Umoristico "I De Filippo) ב-1932. פפינו עזב את הלהקה ב-1944 וטיטינה עזבה בשנות החמישים המוקדמות. דה פיליפו כיכב בסרטו של ויטוריו דה סיקה "הזהב של נאפולי", לצידם של טוטו וסופיה לורן ב-1954. ב-1973 הפקה של "שבת ראשון שני" פרי עטו (מ-1959), בכיכובו של לורנס אוליבייה בתפקיד הראשי, זכתה בפרס מבקרי התיאטרון של לונדון. תרגומו לנפוליטנית למחזה השייקספירי "הסערה" ראה אור ב-1982. ב-1981, מונה דה פיליפו לסנאטור לכל החיים של הרפובליקה האיטלקית. הוא הלך לעולמו כעבור ארבע שנים בעיר רומא. 1945 - Napoli milionaria 1946 - Filumena Marturano 1959 Sabato, domenica, lunedì 1948 - La grande magia Filumena Marturano - פילומנה - הועלה לראשונה על במת תיאטרון הקאמרי בשנת 1969, בכיכובם של רחל מרכוס, אברהם בן-יוסף ומרים ברנשטיין כהן; בשנת 1981 בהבימה עם ליה קניג, נסים עזיקרי ועדה טל; ב-2005 בתיאטרון בית לסין בנוסח עברי של שלומי מושקוביץ' עם יונה אליאן, ששון גבאי וזהרירה חריפאי, בבימויו של רוני פינקוביץ'; ב-2017 שוב בהבימה, בנוסח עברי ובבימוי של רוני פינקוביץ' ובכיכובם של לימור גולדשטיין, נתן דטנר, רבקה גור ורוברט הניג. Sabato, domenica e lunedì - "שבת ראשון שני" בתרגומו של דני הורוביץ בהוצאת אור עם, תשנ"א 1991. La grande magia - הקסם הגדול בנוסח עברי של דורי פרנס, הועלה ב-2009 על במת תיאטרון החאן בבימויו של אודי בן-משה, ומוזיקה מאת יוסף ברדנשווילי, עם ניר רון, ארז שפריר, נילי רוגל ואחרים. בשנת 2014 הועלה על ידי סטודנטים בשנה ג' על במת בית צבי בבימויו של מיטקו בוזקוב Questi fantasmi! - שדים ורוחות תורגם על ידי נסים אלוני ועלה בבית צבי ב-2006. L'arte della commedia - אמנות הקומדיה - תורגם על ידי דפנה אילת. מדיה וקבצים בנושא אדוארדו דה פיליפו בוויקישיתוף אתר המוקדש לחייו ולעבודותיו (באיטלקית) אדוארדו דה פיליפו במסד הנתונים IBDB (באנגלית) אדוארדו דה פיליפו, באתר "Find a Grave" (באנגלית) אדוארדו דה פיליפו, במסד הנתונים הקולנועיים IMDb (באנגלית) אדוארדו דה פיליפו, באתר AllMovie (באנגלית) אדוארדו דה פיליפו, במסד הנתונים הקולנועיים KinoPoisk (ברוסית) אדוארדו דה פיליפו, באתר MusicBrainz (באנגלית) אדוארדו דה פיליפו, בארכיון הבימה
דבואטין D.520

דבואטין D.520 (בצרפתית: Dewoitine D.520) היה מטוס קרב צרפתי מתקופת מלחמת העולם השנייה. המטוס נכנס לשירות בתחילת 1940, זמן קצר לאחר פרוץ מלחמת העולם השנייה. כאשר נכנס לשירות נחשב ה-D.520 כמטוס הקרב החדיש והמתקדם ביותר בצבא הצרפתי, והיה יכול להתמודד עם הדגמים הגרמניים החדשים כמסרשמיט Bf 109; הוא היה איטי יותר מהמסרשמיט Bf 109, אך בעל יכולת תמרון טובה יותר. הוא ענה על הדרישה שניסח חיל האוויר הצרפתי למטוס קרב מהיר, מודרני, בעל מהירות טיפוס טובה וחימוש המתבסס על תותח 20 מילימטרים. עם תחילת המערכה על צרפת שירתו בצבא הצרפתי רק מספר עשרות מטוסים מדגם זה, ומטוס הקרב העיקרי במערכה היה המוראן-סולנייה M.S. 406. לאחר תבוסת צרפת במערכה שימש המטוס בעיקר את כוחות מדינות הציר. חלק מהמטוסים נתפסו על ידי הלופטוואפה ושימשו לו כמטוסי אימון, וחלק הגיעו למדינות כבולגריה ואיטליה ושימשו את חיל האוויר שלהן. ייצורו של המטוס בצרפת נמשך גם לאחר התבוסה, והמטוס שימש את חיל האוויר של צרפת של וישי במערכות כגון המערכה בסוריה ובלבנון, ולאחר הצטרפות הכוחות הצרפתים בצפון אפריקה אל שורות צרפת החופשית לאחר מבצע לפיד שימש המטוס גם בלחימה לצד בעלות הברית במסגרת המערכה בתוניסיה, אך בשלב זה נחשב כבר המטוס למיושן, ומערכת הקשר שלו לא תאמה את מערכות הקשר במטוסי בעלות הברית האחרים. לאחר הפלישה לנורמנדי נעשה שימוש ספורדי במטוסים שננטשו על ידי הגרמנים בתקיפות כנגד כוחות קרקע גרמנים שהתבצרו בכיסים בגרמניה ובצרפת. מספר קטן מאוד שירת בצבא צרפת החופשית. טייסת נורמנדי-ניימן השתמשה במטוס בטרם עברה לברית המועצות שם סופקו לה מטוסי יאק-1 שדמו בביצועיהם ל-D.520. לאחר המלחמה שימש המטוס זמן מה כמטוס אימון בחיל האוויר הצרפתי. מדיה וקבצים בנושא דבואטין D.520 בוויקישיתוף ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
איירפורט סיטי (חברה)

איירפורט סיטי בע"מ היא חברה ציבורית ישראלית שהוקמה בשנת 1992 ועוסקת, ישירות ובאמצעות חברות בנות, בייזום, פיתוח, הקמה, השכרה וניהול של נדל"ן (בעיקר נדל"ן לעסקים, אך גם בנייה למגורים). נכס עיקרי שבבעלותה הוא מתחם איירפורט סיטי - פארק עסקים ותעשיית היי-טק בסמוך לנמל התעופה בן-גוריון. בנוסף היא בעלת השליטה בחברת נצבא החזקות 1995 בע"מ שלה עסקי נדל"ן בישראל ובצרפת. ניירות הערך של החברה נסחרים בבורסה לניירות ערך בתל אביב, והם נכללים במדד תל אביב 35. החברה התאגדה בפברואר 1992. בינואר 1993 הוקצה לחברת יואל בע"מ חצי מזכויות הרכוש והשליטה בחברה. חברת איירפורט סיטי יזמה את הקמתו של מתחם איירפורט סיטי בסמוך לנמל התעופה בן-גוריון. באפריל 1997 החלו העבודות במקום ובשנת 2001 החל אכלוס הפרויקט. באוקטובר 2000 רכשה "יואל" את חלקם של מקימי החברה. עם בעלי החברה נמנו גם חברת פרול השקעות - חברה פרטית בבעלות עו"ד שרגא בירן ועו"ד גדעון חתוכה ולאומי ליסינג והשקעות - חברה בת של בנק לאומי. ב-13 בפברואר 2006 נרשמו ניירות הערך של החברה למסחר בבורסה לניירות ערך בתל אביב. בספטמבר 2006 רכשה החברה מידי חברי "אגד" וגמלאיו את השליטה בחברת נצבא חברה להתנחלות בע"מ, ודרכה קיבלה את השליטה בנצבא החזקות 1995 בע"מ, חברה ציבורית הפועלת אף היא בייזום, פיתוח, הקמה, השכרה וניהול של נדל"ן בישראל ובצרפת. בדצמבר 2009 מכר בנק לאומי את חלקו בחברה, וביולי 2010 מכרה גם פרול השקעות את חלקה בחברה. ביולי 2015 הוסכם על מיזוג חברת הבת נצבא לתוך איירפורט סיטי, בעסקת חילופי מניות שבסופה נמחקו מניות נצבא מהמסחר בבורסה, והיא הפוכה לחברה בת פרטית של איירפורט סיטי. איגרות החוב של נצבא המשיכו להיסחר בבורסה. נכסיה של איירפורט סיטי מחולקים על ידה לשבע קטגוריות, שכללו בסוף 2020 את הנכסים הבאים: תחנות מרכזיות – 13 תחנות מרכזיות, שבהן שטחים לתחבורה ציבורית ושטחי מסחר. מסחר – כ-142 אלף מ"ר המושכרים למאות שוכרים. משרדים – כ-326 אלף מ"ר, הכוללים מבני משרדים באירופה, במתחם איירפורט סיטי ובשאר רחבי הארץ. תחנות דלק – 10 תחנות דלק. מגרשים – שטחים לייעודים שונים. חניונים – כ-239 אלף מ"ר המשמשים בעיקר מפעילי תחבורה ציבורית. תעשייה ואחסון – כ-261 אלף מ"ר המושכרים לייעודים שונים. אתר האינטרנט הרשמי של איירפורט סיטי איירפורט סיטי בע"מ, באתר הבורסה לניירות ערך בתל אביב איירפורט סיטי בע"מ, באתר "מאיה" איירפורט סיטי בע"מ, באתר גלובס איירפורט סיטי בע"מ: נתונים כספיים באתר מאי"ה. אריאל אטיאס, לאומי מכר את כל החזקותיו באיירפורט סיטי: למעלה מ-66 מיליון ש', באתר ביזפורטל, 7 בדצמבר 2009 מיכאל רוכוורגר, שרגא בירן מימש אחזקותיו באיירפורט סיטי ב-70 מיליון שקל, באתר TheMarker‏, 28 ביולי 2010 דרור רייך, אושרה עסקת המיזוג של נצבא לתוך איירפורט סיטי; מניית החברה מזנקת ב-16%, באתר TheMarker‏, 5 ביולי 2015 אורן פרוינד, האסיפה אישרה: נצבא ואיירפורט סיטי יתמזגו לחברה בשווי 4.1 מיליארד שקל, באתר כלכליסט, 17 באוגוסט 2015
Marry You

Marry You הוא שיר של הזמר האמריקאי ברונו מארס. השיר יצא ב-22 באוגוסט 2011 כסינגל הרביעי של מארס מאלבום הבכורה שלו, Doo-Wops & Hooligans. השיר דורג במקום ה-85 במצעד בילבורד הוט 100, במקום ה-10 במצעד הוט 100 הקנדי, במקום ה-8 באוסטרליה ובמקום ה-11 בבריטניה. בנובמבר 2010 יצאה לשיר גרסת כיסוי בתוכנית הטלוויזיה Glee. מידע על היצירה "Marry You" באתר מיוזיק בריינז מידע על הסינגל "Marry You" באתר מיוזיק בריינז
אלפא בסרטן

α (אלפא) בסרטן (בלטינית α Cancri) הוא כוכב בקבוצת הכוכבים סרטן. ידוע גם בשמו המסורתי אקיובנס (Açubens). מכיוון שכוכב זה נראה בשמי כדור הארץ בסמוך למישור המילקה, הוא לעיתים קרובות לוקח חלק בהתקבצות אסטרונומית. אלפא בסרטן, האתר של ג'ים קלר אלפא בסרטן, בבסיס הנתונים SIMBAD לגרמי שמיים אסטרונומיים NSV 4327, database entry, New Catalogue of Suspected Variable Stars, the improved version, Sternberg Astronomical Institute, Moscow, Russia. Accessed on line October 20, 2009. שאילתא באתר SIMBAD, 6.7.2012 Perryman, M. A. C. et al. (1997), "The Hipparcos Catalogue", Astronomy & Astrophysics 323: L49–L52 HD 76756, database entry, Catalog of Apparent Diameters and Absolute Radii of Stars (CADARS), 3rd edition, L. E. Pasinetti-Fracassini, L. Pastori, S. Covino, and A. Pozzi, CDS ID II/224. אלפא בסרטן, האתר של ג'ים קלר ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
2005 ברוסיה

2005 ברוסיה הייתה השנה ה-14 להקמת המדינה לאחר פירוק ברית המועצות. נשיא רוסיה - ולדימיר פוטין ראש הממשלה - מיכאיל פרדקוב פרק זה לוקה בחסר. אנא תרמו לוויקיפדיה והשלימו אותו. 27 בינואר – לאחר מצור שנמשך יומיים, מאות שוטרים וחיילים רוסיים הסתערו על בניין מגורים בעיר נלצ'יק שבדרום רוסיה והרגו שבעה קיצונים אסלאמיים. 27 בפברואר – איראן ורוסיה חתמו על הסכם שבמסגרתו רוסיה תספק לאיראן דלק גרעיני שישמש להפעלת הכור הראשון של איראן. 11 במרץ – השחמטאי הרוסי גארי קספרוב, אשר היה אלוף העולם בשחמט משנת 1985 עד שנת 2000, הודיע על פרישתו. 27 באפריל – ולדימיר פוטין הפך לנשיא הרוסי הראשון שביקר בישראל. 12 ביוני – פיצוץ במסילת הברזל, מה שגרם לסטייתם מהמסילה של ארבעה קרונות של רכבת מס' 382 מגרוזני למוסקבה. 42 איש נפצעו, ביניהם חמישה שאושפזו. 16 ביולי – מסוק של חיל האוויר הרוסי התרסק באזור דרום צ'צ'ניה. באירוע נהרגו שמונה בני אדם. 16 בספטמבר – מטוס קרב רוסי מדגם סוחוי Su-27 התרסק במהלך הטיסה מעל לליטא. 1 באוקטובר – רקטה רוסית שוגרה לחלל מבייקונור שבקזחסטן, כאשר על סיפונה היה תייר החלל השלישי בהיסטוריה, המיליונר האמריקאי גרגורי אולסן, יחד עם צוות בין רוסי ואמריקני. 13 באוקטובר – בעיר נלצ'יק לוחמי גרילה איסלאמיים ביצעו מספר התקפות בו זמנית על בנייני המשטרה והממשל. במהלך הקרבות שנערכו מול התוקפים נהרגו 139 בני אדם, בהם 94 לוחמי גרילה. המורדים הצ'צ'נים נטלו בהמשך אחריות לירי. 10 בדצמבר – ברוסיה עלה לאוויר ערוץ החדשות הרוסי הפרו-ממשלתי Russia Today, המשדר את שידוריו ברחבי העולם 24 שעות ביממה בשפה האנגלית ובמימון תקציב המדינה. 8 במרץ – אסלאן מסחאדוב, מנהיג בדלני צ'צ'ני, נהרג על ידי הצבא הרוסי (נולד ב-1951) 9 ביולי – יבגני גרישין, מחליק על הקרח, זכה ב-4 מדליות זהב אולימפיות (נולד ב-1931) 29 בספטמבר – גנאדי סרפנוב, קוסמונאוט סובייטי (נולד ב-1942) מדיה וקבצים בנושא 2005 ברוסיה בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
2006 ברוסיה

2006 ברוסיה הייתה השנה ה-15 להקמת המדינה לאחר פירוק ברית המועצות. נשיא רוסיה - ולדימיר פוטין ראש הממשלה - מיכאיל פרדקוב פרק זה לוקה בחסר. אנא תרמו לוויקיפדיה והשלימו אותו. 1 בינואר - רוסיה מנתקת את הזרמת הגז הטבעי לאוקראינה בשל סכסוך מחירים. 9 במרץ - חלק מאחת המנהרות של הרכבת התחתית של מוסקבה מתמוטט ונופל על רכבת וגורם לשרפה ברכבת. איש לא נפגע באירוע. 10 ביולי - מנהיג המורדים הצ'צ'ני שאמיל בסאייב מחוסל על ידי צבא רוסיה. 8 באוגוסט – בבוינאקסק (דאגסטן) בעת נסיעתו של התובע הכללי של העיר בוינאקסק ביטאר ביטארוב התפוצצו כמה רכבי תופת. ביטארוב שנפצע קשה אושפז ומת לאחר מכן מפצעיו. שעה לאחר הפיצוץ הגיע ממחצ'קלה שר הפנים של דאגסטן, אדילגריי מגומדטאגירוב. השר שהגיע בדרך חלופית מזו הראשית שבה עבר התובע הכללי העירוני, עבר אף הוא סמוך לרכבי תופת נוספים שהתפוצצו, אך כיוון ששהה ברכב משוריין לא ספג פגיעה. שניים מהשוטרים שליוו אותו נהרגו, אחד נוסף נפצע. המחבלים הצליחו להימלט. 21 באוגוסט – פיגוע על רקע לאומני בשוק צ'רקיזובו במוסקבה (השוק הגדול ביותר באירופה). כתוצאה מהפיצוץ 14 איש נהרגו, 61 נפצעו. 22 באוגוסט - טיסה 612 של פולקובו איירליינס מתרסקת באוקראינה בקרבת הגבול הרוסי באירוע נהרגו 171 בני אדם, בהם 45 ילדים. 25 בספטמבר - שייריה של דאגמאר, נסיכת דנמרק, אמו של הצאר האחרון של רוסיה ניקולאי השני, מועברים מקתדרלת רוסקילדה לסנט פטרסבורג לקבורה בסנקט פטרבורג, לפי בקשתה להקבר לצד בעלה האהוב. 28 בספטמבר - טקס הקבורה של דאגמאר, נסיכת דנמרק בקתדרלת פיוטר ופאבל שבסנט פטרסבורג, 78 שנים לאחר מותה. 7 באוקטובר - העיתונאית ופעילת זכויות האדם הרוסיה אנה פוליטקובסקיה, אשר נודעה עקב התנגדותה למלחמת צ'צ'ניה השנייה ולמדיניות של הנשיא הרוסי ולדימיר פוטין, נרצחת במוסקבה מירי בראשה. 10 באוקטובר - מדענים אמריקנים ורוסים הצהירו על הגילוי של יסוד כימי חדש - אוגאנסון. 28 באוקטובר - הוקמה מפלגת רוסיה הוגנת ממיזוגן של תנועת "מולדת", המפלגה הרוסית לחיים ומפלגת הגמלאים הרוסית. 23 בנובמבר - סוכן הביון הרוסי לשעבר אשר התנגד למשטר של נשיא רוסיה ולדימיר פוטין, אלכסנדר ליטוויננקו, נפטר בלונדון כתוצאה מהרעלה מסתורית. במכתב האחרון שכתב לפני מותו האשים ליטוויננקו את פוטין בהרעלתו. 15 בפברואר – אנדריי פטרוב, מלחין סובייטי (נולד ב-1930) 10 ביולי – שאמיל באסייב, מנהיג בדלני צ'צ'ני, נהרג על ידי צבא רוסיה (נולד ב-1965) 6 באוקטובר – ולנטין מורטוב מתעמל סובייטי זכה ב-5 מדליות אולימפיות (מהם 4 זהב) (נולד ב-1928) 7 באוקטובר – אנה פוליטקובסקיה, עיתונאית רוסיה ילידת ארצות הברית (נולדה ב-1958) 23 בנובמבר – אלכסנדר ליטוויננקו סוכן ביון רוסי שמת מהרעלת פלוטוניום-210 (נולד ב-30 באוגוסט או ב-4 בדצמבר 1962) מדיה וקבצים בנושא 2006 ברוסיה בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
1871 בגרמניה

1871 בגרמניה הייתה השנה בה גרמניה אוחדה ממדינות גרמניה ב-18 בינואר 1871. ראש המדינה: וילהלם הראשון, קיסר גרמניה קאנצלר גרמניה: אוטו פון ביסמרק 18 בינואר – אוטו פון ביסמרק ווילהלם הראשון מכריזים בורסאי על הקמת הרייך השני, ולמעשה מאחדים את גרמניה 28 בינואר – נחתם הסכם שביתת הנשק בין גרמניה לצרפת שסיים את מלחמת צרפת–פרוסיה 17 בפברואר – צבא פרוסיה כובש את פריז 18 בינואר 1871: וילהלם הראשון מוכתר לקיסר גרמניה באולם המראות בארמון ורסאי. 4 בפברואר – פרידריך אברט, מדינאי גרמני, נשיאה הראשון של רפובליקת ויימאר (נפטר ב-1925) 5 במרץ – רוזה לוקסמבורג, מנהיגה קומוניסטית בגרמניה (נרצחה ב-1919) 22 במאי – לאופולד הרביעי, דוכס אנהלט (נולד ב-1794) ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
מיליון כוכבים

"מיליון כוכבים" הוא שיר שכתב והלחין יפתח קרזנר ("יפתי") בשנת 2006, לזכר חברו, הטייס סרן תם פרקש, שנהרג בהתרסקות מסוק מדגם AH-64D אפאצ'י לונגבאו ("שרף") של טייסת 113, במהלך מלחמת לבנון השנייה. את השיר שרה לראשונה אחותו של תם, עמית פרקש בהלווייתו, שיר אשר היווה את תחילת הקריירה שלה כזמרת. השיר הושמע בתחנות הרדיו, והפך להיות השיר המזוהה ביותר עם המלחמה,[דרוש מקור] ומאז השיר מושר בטקסים לציון יום הזיכרון לחללי מערכות ישראל. השיר פונה אל תם המנוח, החל משורת הפתיחה "רצית לעוף, רצית כבר הלאה", ובמרכזו הבקשה, המופיעה בסוף הבית הראשון ובסוף השיר, "תן רק עוד שנייה אחת לומר לך שלום". בסיום השיר נשמעת עמית אומרת "ביי תום". מילות השיר "מיליון כוכבים" באתר שירונט האתר של תׂם מהטרגדיה - לבמה: עמית פרקש מספרת על השכול ועל ההצלחה כשחקנית, מתוך אתר חדשות 13 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
החכם לא ידבר

החכם לא ידבר (סינית מפושטת: 子不语, סינית מסורתית: 子不語, פין-יין: zǐ bù yǔ), הוא אוסף של סיפורים על טבעיים אמיתיים-לכאורה. האוסף נערך בתקופת שושלת צִ'ינְג על ידי המלומד יְוֵּ'אן מֵיי בן המאה ה-18, ופורסם לראשונה בשנת 1788. הוא כתוב בסינית קלאסית, וכולל 746 סיפורים ב24 כרכים. ישנו גם ספר המשך הכולל עשרה כרכים. שם הספר "החכם לא ידבר" מתייחס לאימרה מתוך מאמרות קונפוציוס: "החכם לא ידבר על מוזרויות, על אלימות, על מהומות ועל רוחות", ומכוון לכך שהספר עוסק בדיוק באותם נושאים שנדחקו לשוליים בידי המלומדים. השימוש בביטוי של קונפוציוס עצמו ספג ביקורות כשימוש נלוז בטקסטים הקונפוציאניים. שמו הרשמי של הספר שונה על ידי הכותב ל"ההרמוניה החדשה של צ'י". והוא ניתן לאחר שהכותב גילה שישנו כבר ספר בשם "החכם לא ידבר", ולפיכך החליט לכנותו בשם המתייחס לספר הפלאות "ההרמוניה של צ'י", אשר מוזכר בג'ואנג דזה. עם זאת הספר זכה לפרסומו דווקא תחת שמו המקורי. הספר מרבה לעסוק בענייני שדים, ורבים מאלו הגיעו מפיהם של ידידיו וקרוביו של יְוֵּ'אן מֵיי. חלק קטן מהסיפורים מגיע מדיווחים או מסמכים ממשלתיים, ובמקרים הללו יְוֵּ'אן מֵיי מציין במפורש את מקורם. כך למשל הסיפור "צָ’אנְג גֶה מתלוננת על עוול" פותח במילים "בשנתו ה16 של הקיסר צְ'ייֵנְלונְג, ביום השלישי של החודש השמיני, קראו בעלון הממלכתי". הסיפורים בספר מתומצתים ונוחים לקריאה. לוּ שׂוּ'ן אמר עליהם "זונחים את העיטורים, וקרובים לטבעי." אך גם "ישירים ביותר וגדלים פרא". הסיפורים ב"החכם לא ידבר" זכו לאינספור גרסאות וחיקויים, והתפרסמו ברבים. הספר פורסם לראשונה בשנת 1788, כאשר יו'אן מיי היה כבר בן 72. בניגוד למקובל בקונפוציאניזם השמרני של החצר הקיסרית, הכילו הסיפורים מארג עשיר של חיי יומיום, כולל עיסוק ברוחות, ביחסי מין, בבגידות, בנקמות, בחילופי מין, בהומוסקסואליות ובשחיתות. יו'אן מיי הגן על היצירה כגחמה של אדם זקן המבקש ליהנות קצת בימיו האחרונים, אם כי סיפורים רבים ביצירה למעשה עסקו בעניינים של הממסד הקונפוציאני עליהם התמרמר. היצירה נעשתה כה פופולרית שבשנת 1836 צינזר אותה הממשל כחלק מניסיון לדכא כל נטייה אנטי-ממסדית. מבחר של 101 סיפורים מתוך הספר וספר ההמשך שלו פורסם ב-1996 תחת הכותרת "Censored by Confucius: Ghost Stories by Yuan Mei". ISBN 1563246805. הספר תורגם לאנגלית במלואו בשנת 2013 תחת הכותרת "Zibuyu, What The Master Would Not Discuss, according to Yuan Mei (1716 - 1798): A Collection of Supernatural Stories (2 vols)" בידי פרופ' פאולו סנטאנג'לו במשותף עם ין בייון. ISBN 9004250328. שתי המגילות הראשונות של הספר תורגמו לעברית בידי עופר ולדמן בשנים 2012 ו-2014. התרגום לא פורסם עדיין, אולם סיפורים מתוכו זמינים באינטרנט. מדיה וקבצים בנושא החכם לא ידבר בוויקישיתוף 袁枚 בפרק 述而 *Yuan, Mei (1996). Louie, Kam; Edwards, Louise (eds.). Censored by Confucius: Ghost Stories by Yuan Mei. New York: M. E. Sharpe. p. xxiii. 新齊諧 Yuan 1996, p. xxxiii. לוּ שׂוּ'ן "קווים להיסטוריה של הרומן בסין" (《中国小说史略》) Thome, Jennifer (2008). STRANGE OVERTONES: THE EXPRESSIONS OF RESENTMENT AND COMPASSION IN YUAN MEI’S WHAT THE MASTER DOES NOT SPEAK OF (MA). Arizona State University. p. 27. Yuan 1996, p. xxiii.
Give It 2 Me

Give It 2 Me (בעברית: תן לי את זה) הוא סינגל של הזמרת האמריקאית מדונה. השיר יצא ב-2 באוגוסט 2008, כסינגל השני של מדונה מאלבום האולפן ה-11 שלה, Hard Candy. השיר זכה לביקורות חיוביות. שיר זה הוא הסינגל ה-39 של מדונה שהגיע למקום הראשון במצעד שירי הדאנס קלאב. השיר דורג במקום החמישים ושבע במצעד בילבורד הוט 100 והגיע למקומות הראשונים במצעדי הולנד, הונגריה, ספרד וונצואלה. בשנת 2009 זכה השיר בפרס גראמי. את השיר כתבה מדונה ביחד עם פארל ויליאמס, והופק על ידה ועל ידי הנפטונז. ב-17 במרץ 2008, הוציאה מדונה את "4 Minutes", כסינגל הפותח מתוך האלבום. בהמשך, נבחר שיר זה לצאת כסינגל השני מתוכו. פרק זמן מסוים לאחר צאתו, עלה השיר לרשת הזרמת המדיה ספוטיפיי. מדיה וקבצים בנושא Give It 2 Me בוויקישיתוף Give It 2 Me, במסד הנתונים הקולנועיים IMDb (באנגלית) מידע על היצירה "Give It 2 Me" באתר מיוזיק בריינז מידע על הסינגל "Give It 2 Me" באתר מיוזיק בריינז מידע על היצירה "Give It 2 Me" באתר Discogs סרטון השיר "Give It 2 Me" באתר יוטיוב מקסי סינגל • תקליטור • הורדה דיגיטלית • 7" • 12" Madonna (Ft. Pharrell Williams) – Give It 2 Me (באנגלית), נבדק ב-2019-06-18 Hard Candy, נבדק ב-2019-06-18 FIMI - Certificazioni - FIMI, www.fimi.it (באיטלקית) Wayback Machine, web.archive.org, ‏2016-01-25 "Gold & Platinum - RIAA". RIAA (באנגלית אמריקאית). נבדק ב-2018-09-30. bpi Madonna | Official Top 40 | MTV UK, web.archive.org, ‏2013-10-30 "CERTIFICADOS - Pro-Música Brasil". Pro-Música Brasil (בBrazilian Portuguese). נבדק ב-2018-09-30. Welcome to IFPI | IFPI, ifpi.dk (באנגלית) FMQB: Radio Industry News, Music Industry Updates, Arbitron Ratings, Music News and more!, web.archive.org, ‏2005-12-10 Billboard - Music Charts, News, Photos & Video, Billboard Give It 2 Me, 2008-07-14, נבדק ב-2019-06-18 www.musimundo.com www.amazon.com, www.amazon.com www.amazon.com, www.amazon.com
טומי ארשנסקי

ארטיום (טומי) ארשנסקי (ברוסית: Артем Аршанский; נולד ב-26 בספטמבר 1991) הוא ג'ודוקא ישראלי. ארשנסקי נולד במוסקבה (כיום ברוסיה), ולאחר שעלה לישראל עם משפחתו, התגורר בטירת כרמל, בחיפה ובקריית ים. כשהיה בן 10 החל להתאמן בג'ודו, ובתחילת דרכו אימן אותו אביו, שהיה לוחם סמבו ובשיאו אף דורג שלישי בעולם באמנות לחימה זו. כבר בגילאי נוער רשם ארשנסקי הישגים נאים. הוא זכה באליפות אירופה לקדטים (עד גיל 17) שנערכה בוולטה בשנת 2007, בקטגוריית המשקל של עד 50 ק"ג. זמן קצר אחר כך זכה במדליית הכסף בפסטיבל האולימפי האירופי לנוער שנערך בבלגרד. בשנת 2008 החל להתחרות בקטגוריית המשקל של עד 60 ק"ג. באותה שנה זכה באליפות ישראל. ב-2009 איבד את תוארו לעידו אלקיים, והסתפק במקום השלישי. באליפות אירופה עד גיל 20 שנערכה ב-2010 בסמוקוב סיים במקום השביעי. מאז 2011 רשם ארשנסקי מספר הישגים בתחרויות בסבב גביע העולם: מדליית ארד בוורשה (פברואר 2011), מדליית כסף בטביליסי (ינואר 2012), מדליית ארד בפראג (פברואר 2012), מדליית כסף במדריד (יוני 2012) ומדליית ארד בליסבון (יוני 2012). ארשנסקי הוזמן להשתתף באולימפיאדת לונדון (2012) באחד המקומות שהוקצו ליבשת אירופה, אך לא עמד בקריטריון האולימפי שקבע הוועד האולימפי בישראל. שלושה שבועות לפני פתיחת המשחקים אישר בית הדין העליון של הוועד את השתתפותו במשחקים, כאחד משלושה ספורטאים צעירים שהשתתפותם אושרה על אף שלא עמדו בקריטריון הישראלי, וזאת לאחר מחאה גדולה שערכו חובבי ג'ודו מול משרדי הוועד האולימפי בהדר יוסף. בית הדין נימק את החלטתו בין היתר בכך שבשל היותו של איגוד הג'ודו בישראל בהליך פירוק במשך זמן ממושך, מיעט ארשנסקי להשתתף בתחרויות בינלאומיות. במשחקים עצמם ניצח ארשנסקי בסיבוב השני, אליו עלה ללא קרב, את ירון מורן מהולנד, בעל מדליית ארד מאליפות אירופה בשנת 2010 בהחלטת שופטים, ובשלב שמינית הגמר הודח בידי סגן אלוף העולם, היפני הירואקי היראוקה. בשנת 2013 רשם ארשנסקי את הישג השיא שלו, כשזכה במדליית הארד באליפות אירופה בג'ודו שנערכה בבודפשט. בשנת 2014 סיים מקום חמישי באליפות העולם, לאחר הפסד בקרב על הארד בו הוביל עד שניות הסיום. ארשנסקי לא הצליח להעפיל לאולימפיאדת ריו (2016), וב-2017 פרש לטובת אימון. ארשנסקי הוכר כספורטאי מצטיין ושירת בבה"ד חיל הים בחיפה. מדיה וקבצים בנושא טומי ארשנסקי בוויקישיתוף טומי ארשנסקי, ברשת החברתית פייסבוק טומי ארשנסקי, ברשת החברתית טיקטוק טומי ארשנסקי, באתר olympedia.org טומי ארשנסקי, באתר איגוד הג'ודו העולמי טומי ארשנסקי, באתר JudoInside.com טומי ארשנסקי, באתר הוועד האולימפי בישראל טומי ארשנסקי באתר Judo Inside (באנגלית) נדב מיזן, טומי בוי: התקווה של הג'ודו הישראלי, באתר nrg‏, 14 ביולי 2012 אליסף דעואל, אתר הוועד האולימפי בישראל, 6 ביולי 2012 טומי ארשנסקי הפסיד בקרב על הארד באליפות העולם, באתר וואלה, 25 באוגוסט 2014 שירי אלג'ם, ‏בגיל 26: טומי ארשנסקי החליט לפרוש מג'ודו, באתר ערוץ הספורט, 15 בדצמבר 2017
דוקרני יונים

דוקרני יונים או דוקרנים נגד יונים הם מחטים ארוכות ממתכת המוצבות בחזיתות מבנים, על גבי תאורות רחוב, על גבי שילוט מסחרי, ועל גבי גשרים, על מנת למנוע מעופות בכלל, ויונים בפרט, לנחות עליהם, ללכלך אותם בצואה ו/או להקים עליהם קן. כך מאפשרים דוקרני היונים להרתיע ציפורים ממקומות מסוימים מבלי לגרום להן נזק. ניתן למקם את דוקרני היונים לאורך מדרגות, קירות, על גבי שילוט מסחרי, על מצלמות אבטחה, על גבי מרזבים וכדומה, על מנת למנוע מציפורים לנחות על אותם המשטחים. דוקרני יונים נפוצים ביותר במרכזי ערים באזורי החוף, שם ציפורי בר שכיחות יותר ויש סיכוי גבוה יותר שהם יהוו מטרד עבור בני האדם. בנוסף, הריגה או פגיעה בציפורים ללא סיבה אינה חוקית באזורים מסוימים, ועל כן הרשויות ובעלי בתים נאלצים למצוא דרכים לא קטלניות להרחיק את הציפורים. בנוסף לאפשרות להרחיק ציפורי בר, דוקרני היונים משמשים לעיתים גם על מנת למנוע מחיות גדולות יותר כמו סנאים, דביבונים ונחשים מלחצות אזור מסוים. כמו כן, ישנם גם דוקרני יונים חשמליים, אשר פועלים באותו עיקרון כמו גדר חשמלית כדי להגדיל את היעילות ועל מנת שקריאת המצוקה של ציפור שנוגעת בהם תפחיד את יתר הציפורים באזור. עם זאת, מכשירים מהסוג הזה עשויים לגרום נזק מיותר לציפורים, ולכן אינם חוקיים באזורים מסוימים, כמו למשל בבריטניה. דוקרני יונים עם קצוות חדים אסורים לשימוש ברוב העולם, ואינם מתאימים לאזורים שנגישים על בסיס קבוע לבני אדם. בבית המקדש היה מתקן מעין זה הנקרא "כלה עורב". דוקרני יונים עשויים להיסתם עם השנים על ידי עלים, פסולת, ונוצות ציפורים. במידה שדוקרני היונים נסתמים ולא מנקים אותם כלל, הציפורים עשויות בבוא היום להיות מסוגלות לשבת עליהם בקלות. בנוסף, דוקרני היונים עשויים לגרום למבנים להיראות פחות אסתטיים. במקרים אלו, ניתן להשתמש בשיטות אחרות להרחקת ציפורים, כגון מכשור מיוחד המשמיע אותות מצוקה של ציפורים או אורות מהבהבים בהירים. שיטות אחרות כוללות שימוש ברשתות, חוטים, ג'ל ודחלילים. גדר תיל דחליל מדיה וקבצים בנושא דוקרני יונים בוויקישיתוף לימור קלר, כך תרחיקו יונים מהבית, באתר מאקו, 31 באוגוסט 2021 פורטל הדף היומי מכון המקדש